Джон Робисън
Джон Робисън () е шотландски физик, професор по естествена философия в Единбургския университет. От 1773 г. до смъртта си, в продължение на над 20 години, е бил генерален секретар на Единбургското кралско дружество.

Джон Робисън пръв експериментално установява обратнопропорционалната зависимост между електричната сила и квадрата от разстоянието, още през 1769 г. Но той, както и Хенри Кавендиш, не публикуват резултатите си, така че ролята на първооткривател остава на Шарл Кулон.

Джон Робисън е виден анти-масон, един от основателите на теорията на конспирацията. През 1797 г. той публикува книгата си „Доказателства за тайния заговор срещу всички религии и правителства на Европа“. В нея обвинява илюминатите, че са организатори на Френската революция.

Външни препратки 
 Законът на Кулон и възрастта на Вселената
 Биография на сайт към библиотеката на Единбургския университет 
 „Доказателства за тайния заговор срещу всички религии и правителства в Европа“ от Джон Робинсън, 1798 г. 

Шотландски физици
Преподаватели в Единбургския университет
Единбургчани